รบ. หยัน ฝ่ายค้าน นายกฯ-รมต. ฉลุยศึกอภิปรายไม่ไว้วางใจ-เสียงไม่ปริ่มน้ำ 
รัฐบาล หยัน ฝ่ายค้าน นายกฯ-รมต. ฉลุยศึก อภิปรายไม่ไว้วางใจ 2563 โว คะแนนเสียงไม่ปริ่มน้ำ 263-224 เสียง ชี้ ประชาชนเบื่อการเมือง อยากให้สนปากท้องมากกว่าวันที่ 24 ก.พ. นายจำลอง ครุฑขุนทด ประธานที่ปรึกษาผู้ช่วยรัฐมนตรีประจำสำนักนายกรัฐมนตรี ในฐานะประธานคณะทำงานสนับสนุนผู้อภิปรายไม่ไว้วางใจ กล่าวว่า รัฐบาลพร้อมรับมือการอภิปรายไม่ไว้วางใจของฝ่ายค้านตลอดวันที่ 24-27 ก.พ. และลงมติในวันที่ 28 ก.พ. เพราะมั่นใจในการทำหน้าที่ประมาณ 8 เดือน ที่ผ่านมา ที่มุ่งหน้าแก้ปัญหาต่างๆ ของประเทศ โดยเฉพาะปัญหาเศรษฐกิจ รวมทั้งปัญหาความขัดแย้งของคนในประเทศ ได้เป็นที่น่าพอใจ ซึ่งที่ผ่านมา พล.อ.ประยุทธ์ จันทร์โอชา นายกฯ และรมว.กลาโหม และรัฐมนตรีรวม 6 คน ก็เตรียมข้อมูลชี้แจงอย่างครบถ้วน รวมทั้งการช่วยเตรียมข้อมูลจาก ส.ส.ฝ่ายรัฐบาล ที่มีการเก็บตัวกันที่พัทยา เมื่อวันที่ 22-23 ก.พ.ที่ผ่านมา โดยมีการจัดทีมการทำหน้าที่ชัดเจน และมาทำหน้าที่ 100% โดยห้าม เจ็บ ห้ามป่วย ห้ามลา ดังนั้น จึงไม่มีอะไรน่ากังวล หากไม่มีการพูดนอกประเด็น เรื่องในอดีตที่ไม่เกี่ยวข้องกับรัฐบาลชุดนี้ หรือประเด็นเท็จ หรือการเมืองน้ำเน่าแบบเก่า ที่ทำให้การประชุมเกิดการประท้วงวุ่นวายเป็นต้นขอเรียกร้องให้ฝ่ายค้านเคารพกติกาข้อบังคับ และอย่าหาเรื่องตีกิน ให้ชาวบ้านสับสนเพราะพวกเขาเบื่อเรื่องการเมือง แต่อยากให้รีบมาแก้ปัญหาปากท้อง และอยากให้การทำหน้าที่ของฝ่ายค้านดำเนินไปอย่างสร้างสรรค์ ไม่อยากให้ประชาชนเกิดความเบื่อหน่าย และมองว่า ฝ่ายค้านเป็นมวยล้มต้มคนดูอีกตามเคย นายจำลอง กล่าวนายจำลอง เชื่อว่า เมื่อเสร็จสิ้นการอภิปราย ส.ส. ฝ่ายรัฐบาล จากพรรคการเมืองต่างๆ ที่มีจำนวน 263 เสียง ขณะที่ฝ่ายค้านมีเพียง 224เสียง มีคะแนนห่างกัน 39 เสียง ทำให้ขณะนี้เสียงไม่ปริ่มน้ำแล้ว การลงมติเห็นชอบนายกฯ และรัฐมนตรี ไปในทิศทางเดียวกันและมีคะแนนเสียงใกล้เคียงกัน สอดคล้องกับที่ พล.อ.ประวิตร วงษ์สุวรรณ รองนายกรัฐมนตรี และประธานยุทธศาสตร์ พรรค พปชร. ได้ระบุไว้ชัดเจนว่า พรรคร่วมรัฐบาลจะไม่มีการแบ่งแยก และจะลงมติตามที่วิปรัฐบาลกำหนดไว้อย่างแน่นอน แม้รัฐมนตรีของพรรคร่วมรัฐบาลจะไม่ถูกอภิปรายฯ ก็ตาม
รัฐบาล หยัน ฝ่ายค้าน นายกฯ-รมต. ฉลุยศึกอภิปรายไม่ไว้วางใจ โว คะแนนเสียงไม่ปริ่มน้ำ 263-224 เสียง ชี้ ประชาชนเบื่อการเมือง อยากให้สนปากท้องมากกว่า 
อภิปรายไม่ไว้วางใจ,อภิปรายไม่ไว้วางใจ 2563,ประชุมสภา,จำลอง ครุฑขุนทด,ฝ่ายรัฐบาล-ฝ่ายค้าน,ไม่ปริ่มน้ำ,ประยุทธ์ จันทร์ โอชา,ข่าวทั่วไป